ग्रामीण बच्चों के लिए शिक्षा बहुत ही जरूरी: ब्रह्मपुरा
गुरुअमरदास सीनियर सेकंडरी स्कूल गोइंदवाल साहिब में वार्षिक पुरस्कार वितरण समागम हुआ। इसमें सांसद रणजीत सिंह ब्रह्मपुरा मुख्य अतिथि के रूप में शामिल हुए।
प्रिंसिपल बलजीत कौर रंधावा ने संस्था के स्टूडेंट्स की ओर से राज्य स्तरीय, जिला स्तरीय और अन्य क्षेत्र में किए शानदार प्रदर्शन की रिपोर्ट पढ़कर सुनाई। वहीं, ब्रह्मपुरा ने कहा कि ग्रामीण क्षेत्र के बच्चों को शिक्षा के प्रति जागरूक करना बहुत जरूरी है। स्टूडेंट्स ने सभ्याचारक कार्यक्रम भी पेश किया। ब्रह्मपुरा और स्कूल कमेटी ने स्टूडेंट्स को पुरस्कार बांटे। इस मौके पर शिअद के उप-प्रधान रमनदीप सिंह भरोवाल, संस्था के चेयरमैन जसपाल सिंह रंधावा, स्कूल के डायरेक्टर जतिंदरपाल सिंह रंधावा, डायरेक्टर रमनदीप कौर, जिला परिषद मैंबर जत्थेदार प्रेम सिंह पन्नू, सरपंच भूपिंदर सिंह भिंदा, सरपंच ज्ञान सिंह आदि मौजूद थे।
कपेस्टिवबिल्डिंग प्रोग्राम शुरू: पंजाबराज्य देहाती आजीविका मिशन के तहत एक्टिव वुमन का पांच दिवसीय कपेस्टिव बिल्डिंग प्रोग्राम शुरू हो गया। इसका शुभारंभ जीए अमरिंदर सिंह टिवाणा ने किया। टिवाणा ने कहा कि जिले के तीन ब्लाक चोहला साहिब, खडूर साहिब और वल्टोहा में यह मिशन शुरू किया गया है। क्लस्टर लैवल फैडरेशनें बनाई जा रही हैं। अलग-अलग गांवों में बने स्वै:सहायता समूहों में से एक्टिव वुमन का चुनाव कर आजीविका मिशन के तहत ट्रेनिंग दी जा रही है।
गुरु अमरदास सी से स्कूल गोइंदवाल साहिब के स्टूडेंट्स को सांसद ब्रह्मपुरा ने सम्मानित किया।
hin_Deva awa_Deva hin_Deva hin_Deva awa_Deva